text: Men til august bliver det godt vejr?
  21 juli 2015 kl. 15.44
  Det ustabile og lidt kølige sommervejr fortsætter resten af juli. Men til august bliver det bedre.
  I hvert fald i Sydjylland, hvor temperaturen enkelte dage vil komme op på 25 grader.
  - I den første uge af august er der lagt op til en stabilisering af vejret med masser af sol til de fleste. Vi får flere sammenhængende dage med tørvejr samt temperaturer stigende til typisk mellem 18 og 23 grader, siger erhvervs- og energimeteorolog ved DMI, Steen Hermansen, og tilføjer, at det bliver varmere i det sydlige Jylland.
  - I den anden uge af august bliver udsigten mere og mere usikker, men der er håb om, at den mere sommerlige tendens holder, siger Steen Hermansen.
  